Стары сядзібны дом Любанскіх быў пабудаваны ў найбольш узвышанай частцы маёнтка каля грэбня тэрасы. Віды з сядзібнага дома былі арыентаваны на вадаём, які размяшчаўся ў лагчыне. Сажалкі выцягнуты праз усю сядзібу, вызначалі планіровачныя асаблівасці парка, а шырокая дамба паміж імі, з’яўляючыся геаметрычным цэнтрам сядзібы, служыла зручнай відавой пляцоўкай. Двойчы ў адносінах да сажалак (пачаргова то да першай, то да другой) вызначалася палажэнне сядзібных дамоў.